stanford-oval/wikipedia huggingface dataset:
ภูมิภาคในประเทศเกาหลี
รายชื่อภูมิภาค

ควันดง: ภูมิภาคคังว็อน
แฮโซ: ภูมิภาคฮวังแฮ
โฮนัม: ภูมิภาคช็อลลา
โฮซอ: ภูมิภาคชุงช็อง
ควันบุก: จังหวัดฮัมกย็องเหนือ (หรือภูมิภาคฮัมกย็อง)
ควันนัม: จังหวัดฮัมกย็องใต้
ควันโซ: ภูมิภาคพย็องอัน
คย็องกี: ภูมิภาคคย็องกี
ย็องดง: ภูมิภาคคังว็อนตะวันออก
ย็องนัม: ภูมิภาคคย็องซัง
ย็องซอ: ภูมิภาคคังว็อนตะวันตก
| ด ค ก ภูมิภาคและเขตการปกครองของประเทศเกาหลีใต้ |
| --- | --- | --- |
| ภูมิภาค |  เขตเมืองหลวงและปริมณฑล  ควันดง ย็องดง  ย็องซอ  โฮซอ  โฮนัม  ย็องนัม ภูมิภาคอุตสาหกรรมการเดินเรือตะวันออกเฉียงใต้  เกาะเชจู  |  |
| จังหวัด |  คย็องกี  คย็องซังใต้  คย็องซังเหนือ  ช็อลลาใต้  ชุงช็องใต้  ชุงช็องเหนือ  |  |
| จังหวัดปกครองตนเองพิเศษ |  คังว็อน  ช็อนบุก  เชจู  |  |
| นครพิเศษ |  โซล  |  |
| นครปกครองตนเองพิเศษ |  เซจง  |  |
| มหานคร |  ควังจู  แทกู  แทจ็อน  ปูซาน  อินช็อน  อุลซัน  |  |
| คณะกรรมการ 5 จังหวัดภาคเหนือเกาหลี |  พย็องอันใต้  พย็องอันเหนือ  ฮวังแฮ  ฮัมกย็องใต้  ฮัมกย็องเหนือ  |  |
| ด ค ก ภูมิภาคและเขตการปกครองของประเทศเกาหลีเหนือ |
| --- | --- | --- |
| ภูมิภาค |  คย็องกี  ควันโซ  ควันดง ย็องซอ  ย็องดง  ทงบุก ควันนัม  ควันบุก  ฮวังแฮ  |  |
| จังหวัด |  คังว็อน  ชากัง  พย็องอันใต้  พย็องอันเหนือ  รยังกัง  ฮวังแฮใต้  ฮวังแฮเหนือ  ฮัมกย็องใต้  ฮัมกย็องเหนือ  |  |
| นครปกครองโดยตรง |  เปียงยาง  |  |
| นครพิเศษ |  แคซ็อง  นัมโพ  ราซ็อน  |  |
| เขตบริหารพิเศษ※ |  เขตท่องเที่ยวเขาคุมกัง  เขตบริหารพิเศษชินอึยจู  เขตอุตสาหกรรมแคซ็อง  |  |
 หมายเหตุ: ※ ถูกยกเลิกแล้ว
ภาษาโคมิ

| ภาษาโคมิ |
| --- | --- |
ประเทศที่มีการพูด: รัสเซีย
ภูมิภาค: สาธารณรัฐโคมิและดินแดนเปียร์ม
จำนวนผู้พูด: 350,000  (ไม่พบวันที่)
ตระกูลภาษา: ยูรัล  ภาษากลุ่มเปอร์มิกภาษาโคมิ
รหัสภาษา
ISO 639-1: kv
ISO 639-2: kom
ISO 639-3: kom – รหัสรวม รหัสเอกเทศ: koi – โคมิ-เปียร์เมียค kpv – โคมิ-ซีเรียน
การกระจายตัวของผู้พูดภาษาโคมิดั้งเดิม
ภาษาโคมิถูกจัดเป็นภาษาใกล้สูญพันธ์โดย Atlas of the World's Languages in Danger ของ UNESCO (ค.ศ.2010)
ภาษาโคมิ เป็นภาษาของชาวโคมิทางตะวันตะวันออกเฉียงเหนือของทวีปยุโรปในสหพันธรัฐรัสเซีย จัดอยู่ในตระกูลฟินโน-ยูกริก สาขาฟินโน-เปอร์มิก ภาษาโคมิมีสำเนียงต่างๆมากมาย ที่เป็นที่รู้จักกันดีมีสองสำเนียงคือ สำเนียงโคมิ-ไซเรียน ซึ่งเป็นกลุ่มใหญ่ที่สุด ใช้เป็นภาษาเขียนในสาธารณรัฐโคมิ และสำเนียงโคมิ-ยัซวา ซึ่งมีผู้พูดน้อยกว่า อยู่ทางตะวันตกเฉียงเหนือของเขตเปิร์มและทางใต้ของสาธารณรัฐโคมิ สำเนียง เปอร์มืกหรือโคมิ-เปอร์มืก ใช้พูดในเขตโคมิ-เปอร์มืกซึ่งใช้เป็นภาษาเขียนด้วย
ระบบการเขียน

ระบบการเขียนของภาษาโคมิต่างจากภาษากลุ่มฟินโน-ยูกริกอื่นๆ ในยุคแรกเขียนด้วยอักษรเปอร์มิกโบราณที่ประดิษฐ์ขึ้นเมื่อราว พ.ศ. 1900 โดยมิชชันนารีสเตปัน ครัป ที่ต่อมากลายเป็นนักบุญในโคมิ อักษรนี้มีลักษณะผสมระหว่างอักษรกรีกกับอักษรซีริลลิก เปลี่ยนมาใช้อักษรซีริลลิกแบบภาษารัสเซียเมื่อราว พ.ศ. 2100 ในพ.ศ. 2463 เขียนด้วยอักษรโมล็อดซอฟ ที่พัฒนามาจากอักษรซีริลลิก พ.ศ. 2473 เปลี่ยนมาใช้อักษรละติน และกลับมาใช้อักษรซีริลลิกอีกใน พ.ศ. 2483 โดยเพิ่มอักษรพิเศษบางตัว
โคมิ-ไซเรียน

สำเนียงโคมิไซเรียนหรือภาษาไซเรียนเป็นภาษาที่ใช้พูดโดยชาวโคมิ-ไซเรียนในสาธารณรัฐโคมิและบางส่วนของรัสเซียมีข้อโต้แย้งว่าภาษาไซเรียนควรเป็นภาษาเอกเทศหรือเป็นสำเนียงของภาษาโคมิ ในปี พ.ศ. 2537 มีผู้พูดราว 285,000 คน
ภาษาโคมิ-ไซเรียนเขียนด้วยอักษรเปอร์มิกโบราณตั้งแต่ราวพุทธศตวรรษที่ 19 และเปลี่ยนมาใช้อักษรซีริลลิกเมื่อราวพุทธศตวรรษที่ 22 ภาษานี้มีสำเนียงต่างๆกัน 10 สำเนียง สำเนียงปรีซืกตืฟคาร์สกี ที่ใช้พูดในบริเวณ ซืกตืฟคาร์เป็นสำเนียงมาตรฐาน
ฟาโรห์พซัมมูธิส

ฟาโรห์พซัมมูธิส (อักษรโรมัน: Psammuthes) เป็นพระมหากษัตริย์องค์ที่ 3 แห่งราชวงศ์ที่ยี่สิบเก้าแห่งอียิปต์ เสวยราชเมื่อปี 392/1 ก่อนคริสต์ศักราช
พระราชประวัติ

ช่วงเวลาของฟาโรห์พซัมมูธิสในราชวงศ์ที่ 29 มีการถกเถียงกัน แม้ว่าพระองค์จะถูกกล่าวถึงใน  Manito 's Epitome และ Demotic Chronicle จากแหล่งข้อมูลเหล่านี้ไม่ชัดเจนว่า ฟาโรห์พซัมมูธิส โค่นราชบัลลังก์ ฮาคอร์ สำเร็จ หรือในทางกลับกันที่ ฟาโรห์ฮาคอร์โค่นราชบัลลังก์ ฟาโรห์พซัมมูธิส สำเร็จ


นักอียิปต์วิทยา John D. Ray สันนิฐานว่า หลังจากการสวรรคตของ ฟาโรห์เนเฟอริเตสที่หนึ่ง ราว 393 ก่อนคริสต์ศักราช ราชบัลลังก์ได้ตกไปที่พระราชโอรสซึ่งอาจเป็น ฮาคอร์ ซึ่งเป็นทรราช แต่ก็ในปีที่ 2 ของการของราชของฟาโรห์ฮาคอร์ ฟาโรห์พซัมมูธิส   ก่อรัฐประหารและโค่นราชบัลลังก์ ฟาโรห์ฮาคอร์ สำเร็จ และ ฟาโรห์พซัมมูธิสก็ประกาศตนเป็นฟาโรห์
ดูเพิ่ม

ฟาโรห์มุตทิส
บรรณานุกรม

Ray, J. D., 1986: "Psammuthis and Hakoris", The Journal of Egyptian Archaeology, 72: 149-158.
| ก่อนหน้า |  | ฟาโรห์พซัมมูธิส |  | ถัดไป |
| --- | --- | --- | --- | --- |
| ฮาคอร์ (ครองราชย์ครั้งที่ 1) |  | ฟาโรห์แห่งอียิปต์   |  | ฟาโรห์ฮาคอร์ |
ฟาโรห์พซัมติกที่ 4

ซัมเมติคัสที่ 4 หรือ พซัมติกที่ 4 เป็นผู้ปกครองชาวอียิปต์โบราณที่มีพระชนม์ชีพอยู่ในยุคการปกครองของเปอร์เซียครั้งที่หนึ่ง (ราชวงศ์ที่ยี่สิบเจ็ดแห่งอียิปต์)
หลักฐานยืนยัน

มีโบราณวัตถุหลายชิ้นรวมถึงแหล่งข้อมูลของกรีกที่สนับสนุนการมีอยู่ของผู้ปกครองอียิปต์ที่พระนามดังกล่าวในช่วงการปกครองของเปอร์เซีย การค้นพบทางโบราณคดีที่ปรากฏพระนามดังกล่าวประกอบด้วยด้ามจับซิสทรัม ซึ่งปรากฏพระนามครองราชย์ว่า อมาซิส (อาโมส), ตราประทับสคารับที่ปรากฏพระนามครองราชย์ว่า Nb-k3-n-Rˁ, ชวาบติและบันทึกอักษรเดโมติกจากดิออสโพลิส ปาร์วา (บันทึกปาปิรุสสตราสเบิร์ก หมายเลข 2) ซึ่งย้อนไปถึงปีที่ 2 แห่งการครองงราชย์ ในขณะที่นักประพันธ์ชาวกรีก็กล่าวถึงพระนามผู้ปกครองพระองค์นี้หลายครั้ง อย่างไรก็ตาม ความเห็นต่างของทั้งการระบุช่วงและพระนามที่ปรากฏบนเอกสารยืนยันเหล่านี้ ทำให้การอ้างเหตุผลต่อผู้ปกครองแต่ละพระองค์แทบจะเป็นไปไม่ได้เลย
การระบุตัวตน

ในปี ค.ศ. 1980 ยูจีน ครูซ-อูริบ นักไอยคุปต์วิทยาชาวอเมริกันได้เสนอความเห็นเป็นครั้งแรก ว่าบันทึกปาปิรุสสตราสเบิร์ก หมายเลข 2 จากดิออสโพลิส ปาร์วา ซึ่งตามบันทึกดังกล่าวว่าบันทึกขึ้นในช่วงรัชสมัยฟาโรห์ซัมเมติคัสที่ 3 แต่ที่แท้จริงแล้วกลับมีอายุใหม่กว่า และหมายถึงผู้ปกครองที่มีพระนามเดียวกันกับที่พระองค์เรียกว่า “ซัมเมติคัสที่ 4” จากข้อมูลของครูซ-อูริบ ผู้ปกครองพระองค์นี้ทรงปกครองพื้นที่ส่วนหนึ่งของอียิปต์ในประมาณช่วง 480 ก่อนคริสตกาล ซึ่งภายในทศวรรษดังกล่าวเฮโรโดตุสได้บันทึกว่าเกิดการก่อกบฏในอียิปต์ในช่วงปีสุดท้ายแห่งการครองราชย์ของกษัตริย์ดาริอัสที่ 1 และการขึ้นครองราชย์ของกษัตริย์เซอร์ซีสที่ 1 ผู้ทรงปราบการก่อกบฏทันที
อันโธนี สปาลิงเกอร์ เชื่อว่า การระบุแหล่งข้อมูลของครูซ-อูริบนั้น "คลุมเครือเกินไป" และเห็นด้วยว่า ซัมเมติคัสที่ 4 จะเป็นบุคคลเดียวกับบิดาของอินารอสที่ 2 ซึ่งเฮโรโดตุสได้กล่าวถึงว่า เป็นชาวลิเบีย ตามแหล่งข้อมูลของกรีก อินารอสเป็น "กษัตริย์ของชาวลิเบีย" ซึ่งเป็นผู้นำการก่อกบฏต่อต้านชาวเปอร์เซียในช่วง 460 ก่อนคริสตกาล หากสมมติว่าการระบุนี้ถูกต้อง จึงดูเหมือนว่า ซัมเมติคัสนี้จะไม่มีอำนาจมากพอที่จะอ้างสิทธิ์ในราชบัลลังก์ของอียิปต์ ด้วยเหตุนี้ สปาลิงเกอร์จึงเชื่อว่าการค้นพบทางโบราณคดีดังกล่าวอาจจะเป็นของผู้ปกครองพระองค์ต่อมาที่มีพระนามเดียวกัน คือ นักประวัติศาสตร์ชาวเอเธนส์ ฟิโลคอรัส ได้บันทึกว่า ซัมเมติคัส (ที่ 5) ซึ่งน่าจะเป็นพระราชปนัดดาของซัมเมติคัสที่ 4 เพราะน่าจะเป็นพระโอรสของธันนิรอส  ซึ่งเป็นพระราชโอรสของอินารอสที่ 2 ซึ่งเคยส่งธัญพืชไปยังเอเธนส์ในช่วง 445/4 ปีก่อนคริสตกาล และดิโอโดรุส ซิคุลุสได้กล่าวถึงซัมเมติคัส (ที่ 6) ในฐานะกษัตริย์แห่งอียิปต์ในช่วง 400 ปีก่อนคริสตกาล โดยกล่าวว่าพระองค์เป็น "เชื้อพระวงศ์ของซัมเมติคัสอันโด่งดัง" อย่างไรก็ตาม พระนามของซัมเมติคัสที่ 6 อาจจะถือว่าเป็นการเขียนพระนามผิดของฟาโรห์อไมร์เตอุสจากราชวงศ์ที่ยี่สิบแปด ซึ่งทรงปกครองตั้งแต่ 404 ถึง 399 ก่อนคริสตกาล
ดูเพิ่ม

เปทูบาสทิสที่ 3 – ผู้ปกครองกบฏชาวอียิปต์อีกพระองค์หนึ่งในช่วงการปกครองของเปอร์เซียครั้งที่หนึ่ง
ยูทาห์เซนต์

| ยูทาห์เซนต์ |
| --- | --- |
ที่เกิด: อังกฤษ
แนวเพลง: อีเลคโทรนิก้า  เรฟ   แดนซ์ป็อป
ช่วงปี: 1990-ปัจจุบัน
ค่ายเพลง: London, Echo

สมาชิก: Jez Willis   Tim Garbutt

เว็บไซต์: http://www.utahsaints.com/
ยูทาห์เซนต์ เป็นวงดนตรีแนวแดนซ์จากอังกฤษ ประกอบด้วยสมาชิกคู่ดูโอ เจ็ต วิลลิส และ ทิม การ์บัต มีเพลงฮิต คือ "Something Good" โดยเอาเสียงแซมเปิล ของ เคต บุช รีมิกซ์ใหม่ ใน 2008 จนออกอีกครั้งในปี พ.ศ. 2551 ก็ทำให้เป็นเพลงนิยมไปทั้งโลก
ผลงาม > อัลบั้ม

Utah Saints (1992) #10 UK
Two (2000)
Freshtraxxx Vol 3 (mix album) (2008)
ผลงาม > ซิงเกิล

"What Can You Do For Me" (ใช้แซมเพิลเพลงจาก "There Must Be an Angel (Playing with My Heart)" โดย ยูรีธมิกส์ "Ain't Nothin' Goin' on But the Rent" โดย เกว็น กูทรี และ คิส) (1991)
"Something Good" (ใช้แซมเพิลเพลงจาก เคต บุช "Cloudbusting") (1992)
"Believe in Me" (ใช้แซมเพิลเพลงจาก The Human League "Love Action (I Believe in Love)", Crown Heights Affair "You Gave Me Love" และ Sylvester's "Do Ya Wanna Funk?") (1993)
"I Want You"
"I Still Think of You" (1994)
"Ohio"
"Love Song" (2000)
"Funky Music (Sho Nuff Turns Me On)" (featuring Edwin Starr) (2000)
"Power To the Beats" (featuring Chuck D) และ แซมเพิลเพลงจาก "Enter Sandman" โดย Metallica) (2000)
"Lost Vagueness" (featuring Chrissie Hynde) (2001)
"Something Good '08" (2008)
แหล่งข้อมูลอื่น

http://www.stuartbruce.net/utahsaints/
มาล์มเฟรดแห่งเคียฟ

มาล์มเฟรดแห่งเคียฟ (ระหว่างค.ศ. 1095 และ 1102 - สิ้นพระชนม์หลังค.ศ. 1137) ทรงเป็นสมเด็จพระราชินีแห่งนอร์เวย์และเดนมาร์กในช่วงสมัยกลาง โดยครั้งแรกทรงอภิเษกสมรสกับพระเจ้าซิเกิร์ดที่ 1 แห่งนอร์เวย์ และครั้งที่สองอภิเษกสมรสกับพระเจ้าอีริคที่ 2 แห่งเดนมาร์ก
พระชนม์ชีพ

มาล์มเฟรดเป็นเจ้าหญิงแห่งเคียฟรุส เป็นพระราชธิดาในแกรนด์ปรินซ์มิสทิสลาฟที่ 1 แห่งเคียฟและเจ้าหญิงคริสตินา อิงเงอสด็อทเทอร์แห่งสวีเดน เจ้าหญิงมาล์มเฟรดเป็นหลานย่าในเจ้าหญิงไกธาแห่งเวสเซกซ์และเป็นหลานตาในพระเจ้าอิงเงอร์ ผู้อาวุโสแห่งสวีเดน พระนางประสูติในช่วงระหว่างปีค.ศ. 1095 และ 1102
สตอร์รี สตูร์ลูสัน นักประวัติศาสตร์ชาวไอซ์แลนด์ เขียนถึงพระนางว่า ชื่อ มาล์มเฟรด ฮารัลด์สด็อทเทอร์แห่งโฮล์มการ์ด (Malmfred Haraldsdotter of Holmgard) ซึ่งเป็นพระนามในภาษานอร์เวย์ พระเชษฐภคินีของพระนางคือ เจ้าหญิงอิงเงอร์บอร์กแห่งเคียฟเสกสมรสกับเจ้าชายเดนมาร์ก เจ้าชายคนุต ลาวาร์ด เจ้าหญิงมาล์มเฟรดอภิเษกสมรสกับพระเจ้าซิเกิร์ดที่ 1 แห่งนอร์เวย์ ระหว่างปีค.ศ. 1116 และ 1120 พระนางทรงมีพระราชธิดาหนึ่งพระองค์คือ เจ้าหญิงคริสทีน ซิเกิร์ดสแด็ทเทอร์แห่งนอร์เวย์ ซึ่งต่อมาเป็นพระชนนีในพระเจ้ามักนุสที่ 5 แห่งนอร์เวย์ ตามพงศาวดารระบุว่า ชีวิตสมรสของกษัตริย์ซิเกิร์ดและพระราชินีมาล์มเฟรดนั้นไม่มีความสุข กษัตริย์ซิเกิร์ดทรงปฏิเสธพระราชินี และอภิเษกสมรสใหม่กับพระสนมชื่อ เซซิเลีย
ในปีค.ศ. 1130 พระโอรสนอกสมรสของกษัตริย์ซิเกิร์ดได้ครองราชย์สืบต่อ อดีตพระราชินีมาล์มเฟรดจึงเสด็จออกจากนอร์เวย์ ไปยังเดนมาร์ก พระนางได้เสกสมรสใหม่กับอีริค โอรสนอกสมรสในกษัตริย์เดนมาร์ก ในปีค.ศ. 1131 พระนางทรงจัดพิธีหมั้นหมายระหว่างอดีตพระโอรสเสี้ยงของพระนางคือ พระเจ้ามักนุสที่ 4 แห่งนอร์เวย์ กับพระธิดาของพระเชษฐภคินีคือ  คริสตินาแห่งเดนมาร์ก และได้เสกสมรสในปีค.ศ. 1133 กษัตริย์มักนุสที่ 4 นั้นทรงสนับสนุนอดีตพระราชินีมาล์มเฟรด พระมารดาเลี้ยง และอีริค รวมถึงสนับสนุนพระบิดาของคริสตินาคือ เจ้าชายคนุด ลาวาร์ด ในการต่อต้านราชบัลลังก์ของพระเจ้านีลส์แห่งเดนมาร์ก ในปีค.ศ. 1133 อีริคและอดีตพระราชินีมาล์มเฟรดเสด็จหนีออกจากเดนมาร์กเพื่อขอพึ่งกษัตริย์นอร์เวย์ให้ช่วยคุ้มครอง แต่หลังจากเมื่อพระราชินีคริสตินาแห่งนอร์เวย์ทรงทราบว่า พระราชสวามีวางแผนจะทรยศ พระนางจึงรีบแจ้งอดีตพระราชินีมาล์มเฟรด ผู้เป็นสมเด็จน้า อีริคและอดีตสมเด็จพระราชินีมาล์มเฟรดทรงหันไปสนับสนุนพระเจ้าฮารัลด์ที่ 4 กิลลีแห่งนอร์เวย์ ศัตรูของกษัตริย์มักนุส กษัตริย์มักนุสจึงหย่าขาดจากพระราชินีคริสตินา
ในปีค.ศ. 1134 เมื่ออีริคกลายเป็นพระมหากษัตริย์แห่งเดนมาร์ก พระนางจึงได้เป็นสมเด็จพระราชินีแห่งเดนมาร์ก แต่ก็ไม่ทรงมีพระโอรสธิดาจากการอภิเษกสมรสครั้งนี้ ในปีค.ศ. 1137 เมื่อกษัตริย์อีริคที่ 2 ทรงถูกลอบปลงพระชนม์ ก็ไม่มีการกล่าวถึงสมเด็จพระราชินีมาล์มเฟรดในประวัติศาสตร์อีกเลย
ภาษาโครเอเชีย

| ภาษาโครเอเชีย |
| --- | --- |
hrvatski [xř̩ʋaːtskiː]
ประเทศที่มีการพูด: โครเอเชีย, บอสเนียและเฮอร์เซโกวีนา
ภูมิภาค: ยุโรปกลาง, ยุโรปใต้
จำนวนผู้พูด: 6,214,643 (1995)  (ไม่พบวันที่)
ตระกูลภาษา: อินโด-ยูโรเปียน  สลาฟสลาฟใต้สลาฟตะวันตกเฉียงใต้ภาษาโครเอเชีย
สถานภาพทางการ
ภาษาทางการ: ประเทศโครเอเชีย, ประเทศบอสเนียและเฮอร์เซโกวีนา
รหัสภาษา
ISO 639-1: hr
ISO 639-2: scr (B) hrv (T)
ISO 639-3: hrv

ภาษาโครเอเชีย เป็นภาษาในกลุ่มสลาฟ เป็นภาษาราชการของประเทศโครเอเชีย และประเทศบอสเนียและเฮอร์เซโกวีนา

พื้นที่ที่มีการใช้ภาษาโครเอเชีย (ในปี 2006)
ตัวอักษร

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| A a | B b | C c | Č č | Ć ć | D d | Đ đ |
| Dž dž | E e | F f | G g | H h | I i | J j |
| K k | L l | Lj lj | M m | N n | Nj nj | O o |
| P p | R r | S s | Š š | T t | U u | V v |
| Z z | Ž ž | (i+e=ie) | (r+r=ŕ) |  |  |  |
ตัวอย่าง

| ด ค กภาษาราชการในสหภาพยุโรป |
| --- | --- |
 กรีก  โครเอเชีย  เช็ก  ดัตช์  เดนมาร์ก  บัลแกเรีย  โปรตุเกส  โปแลนด์  ฝรั่งเศส  ฟินแลนด์  มอลตา  เยอรมัน  โรมาเนีย   ลัตเวีย  ลิทัวเนีย  สเปน  สโลวัก  สโลวีเนีย  สวีเดน  อังกฤษ  อิตาลี  เอสโตเนีย  ไอริช  ฮังการี
มิกะ คานาอิ

| มิกะ คานาอิ |
| --- | --- |
かない みか
เกิด:  (1964-03-18) 18 มีนาคม ค.ศ. 1964 (60 ปี) โตเกียว ประเทศญี่ปุ่น
ชื่ออื่น: 金井 美香
อาชีพ: นักพากย์
องค์การ: เค็นโปรดักชัน
ส่วนสูง: 154 ซม.
มิกะ คานาอิ (かない みか, 18 มีนาคม 1964 -) เป็น นักพากย์และนักร้องหญิงชาวญี่ปุ่น เกิดที่เขตเซตางายะ โตเกียว สังกัดเค็นโปรดักชัน ชื่อในวงการเขียนด้วยฮิรางานะล้วนเป็น かない みか แต่ชื่อจริงเขียนเป็นคันจิล้วนว่า 金井 美香
ผลงานพากย์

ไอดอลเท็นชิโยโกโสะโยโกะ (ทานากะ โยโกะ)
อันปังแมน (เมล่อนปังน่า)
สื่อรักจากต่างดาว (ลู)
แม่มดน้อยโดเรมี (ฮิราโนะ คาริง)
แกแล็คซี่แองเจล (วานิลา)
โค้ด กีอัส (สึเมรางิ คางุยะ)
ยามเมื่อเหล่าจักจั่นกรีดร้อง (โฮโจ ซาโตโกะ)
มิกซ์

| --- | --- |
มิกซ์
MIX
แนว: ก้าวข้ามวัย, กีฬา (เบสบอล)
มังงะ
เขียนโดย: มิตสึรุ อาดาจิ
สำนักพิมพ์: โชงากูกัง
สำนักพิมพ์ภาคภาษาไทย: วิบูลย์กิจ
ในเครือ: โชเน็งซันเดย์คอมิกส์รายเดือน
นิตยสาร: โชเน็งซันเดย์รายเดือน 
กลุ่มเป้าหมาย: โชเน็ง
วางจำหน่ายตั้งแต่: 12 พฤษภาคม พ.ศ. 2555 – ปัจจุบัน
จำนวนเล่ม: 20
อนิเมะโทรทัศน์
กำกับโดย: โทชิโนริ วาตานาเบะ (ตอนที่ 1–24) โทโมฮิโระ คามิตานิ (ตอนที่ 25–)
อำนวยการโดย: โคจิ นางาอิ
เขียนบทโดย: อัตสึฮิโระ โทมิโอกะ
ดนตรีโดย: โนริฮิโตะ ซูมิโตโมะ
สตูดิโอ: โอแอลเอ็ม
เครือข่าย: NTV, ytv
ฉาย:  6 เมษายน พ.ศ. 2562  – ปัจจุบัน
ตอน: 37
 สถานีย่อยการ์ตูนญี่ปุ่น
มิกซ์ (MIX) เป็นซีรีส์มังงะญี่ปุ่นธีมกีฬาเบสบอล แต่งเรื่องและวาดภาพโดยมิตสึรุ อาดาจิ เป็นภาคต่อของ ทัช ตีพิมพ์ในนิตยสารโชเน็งซันเดย์รายเดือน  นิตยสารมังงะแนวโชเน็งของสำนักพิมพ์โชงากูกังตั้งแต่เดือนพฤษภาคม พ.ศ. 2555 และรวบรวมตีพิมพ์เป็นหนังสือมังงะรวมเล่ม(ทังโกบง) ถึงเล่มที่ 20 เมื่อเดือนกุมภาพันธ์ พ.ศ. 2566 มังงะมีลิขสิทธิ์ในประเทศไทยโดยสำนักพิมพ์วิบูลย์กิจ ซีรีส์อนิเมะโทรทัศน์ 24 ตอน ผลิตโดยสตูดิโอ โอแอลเอ็ม ออกอากาศตั้งแต่เดือนเมษายนถึงกันยายน พ.ศ. 2562 ฤดูกาลที่สองออกอากาศตั้งแต่เดือนเมษายน พ.ศ. 2566
แหล่งข้อมูลอื่น

เว็บไซต์ทางการของมังงะที่ Gessan (ญี่ปุ่น)
เว็บไซต์ทางการของอนิเมะที่ Yomiuri TV (ญี่ปุ่น)
Mix (มังงะ) ที่เครือข่ายข่าวอนิเมะ
มิกาโกะ ทากาฮาชิ

| มิกาโกะ ทากาฮาชิ |
| --- | --- |
高橋 美佳子
เกิด:  (1980-05-29) 29 พฤษภาคม ค.ศ. 1980 (44 ปี) จังหวัดชิบะ ประเทศญี่ปุ่น
อาชีพ: นักพากย์
องค์การ: ไอแอมเอนเทอร์ไพรส์
ส่วนสูง: 159.3 ซม.
มิกาโกะ ทากาฮาชิ (高橋 美佳子, 29 พฤษภาคม 1980 -) เป็น นักพากย์และนักร้องหญิงชาวญี่ปุ่น สังกัดไอแอมเอนเทอร์ไพรส์ เกิดที่จังหวัดชิบะ
ผลงานพากย์

กินทามะ (ซาดาฮารุ)
เมืองจักรกล เรกิออส (รีลิน มาร์เฟส)
DOG DAYS (เบ็กกี)
อาเรีย กระสุนแดงเดือด (โฮโดชิ ชิรายุกิ)
ชมรมรั่วมหากาฬ! (มิซึกามิ ซากุระ)
รัฐมนตรีว่าการเวลส์

| รัฐมนตรีว่าการเวลส์ |
| --- | --- |
ตรารัฐบาลในสมเด็จฯ
ผู้ดำรงตำแหน่งคนปัจจุบัน โจ สตีเวนส์ ตั้งแต่ 5 กรกฎาคม ค.ศ. 2024
สำนักเวลส์
การเรียกขาน: เดอะไรต์ออนะระเบิล
สมาชิกของ: คณะรัฐมนตรี
ผู้แต่งตั้ง: พระมหากษัตริย์   โดยนายกรัฐมนตรีเป็นผู้เสนอซื่อ
วาระ: ไม่จำกัดวาระ
ผู้ประเดิมตำแหน่ง: เซอร์ เดวิด แม็กซ์เวลล์ ฟวาย (ในตำแหน่ง รัฐมนตรีความสัมพันธ์ระหว่างเวลส์)
สถาปนา: 18 ตุลาคม ค.ศ. 1964
เว็บไซต์: Wales Office
เสนาบดีใหญ่ในสมเด็จฯ ฝ่ายเวลส์ (เวลส์: Ysgrifennydd Gwladol Cymru) หรืออีกชื่อหนึ่งที่รู้จักคือ รัฐมนตรีเวลส์ เป็นตำแหน่งที่อยู่ใน รัฐบาลสหราชอาณาจักร ซึ่งมีหน้าที่กำกับดูแล เวลส์ และเป็นหัวหน้าผู้บริหารระดับสูงของ สำนักเวลส์ ซึ่งผู้ที่สมควรจะได้รับการโปรดเกล้าฯ แต่งตั้งเป็นรัฐมนตรี จากการเสนอชื่อของ นายกรัฐมนตรี โดยรัฐมนตรีในตำแหน่งนี้จะมีถิ่นพำนักอยู่ใน เวลส์
โดยนับตั้งแต่ ปี ค.ศ. 1999 รัฐมนตรีฯ มีบทบาทมากขึ้นในการดูแล สมัชชาแห่งชาติเวลส์ และ รัฐบาลเวลส์ โดยที่รัฐมนตรีจะมีอำนาจในการรับผิดชอบ เวลส์ ในตำแหน่งของ รัฐบาลสหราชอาณาจักร รวมไปถึงการกำกับดูแลเรื่องต่างๆที่ รัฐบาลเวสต์มินสเตอร์ ดูแลได้
ดูเพิ่ม

รัฐมนตรีคนแรกแห่งเวลส์
รัฐมนตรีว่าการไอร์แลนด์เหนือ
รัฐมนตรีว่าการสกอตแลนด์
แหล่งข้อมูลอื่น

Current duties of the Secretary of State for Wales
Labour Party in Wales – covers the history of the post
Hain promoted in Brown's cabinet, BBC News Online, 28 June 2007
Hain takes work and pensions job, BBC News Online, 28 June 2007
รัฐมหาราชา

การประชุมของมหาราชาในปี ค.ศ. 1941
รัฐมหาราชา (Princely state) หรือที่ชาวอังกฤษเรียกว่า รัฐพื้นเมือง (Native state) เป็นรัฐที่ปกครองโดยเจ้าพื้นเมืองอินเดีย ในสมัยบริติชราช  โดยรัฐเหล่านี้ไม่ได้ถูกปกครองโดยตรงจากอังกฤษ แต่เป็นพันธมิตรรายย่อย ที่ยอมรับอำนาจที่เหนือกว่าของพระมหากษัตริย์แห่งสหราชอาณาจักร
รัฐมหาราชามีทั้งสิ้น 565 รัฐในช่วงที่อินเดีย และปากีสถานได้รับเอกราชในปี ค.ศ. 1947 แต่รัฐเหล่านั้น ส่วนใหญ่มักมีสัญญาให้อุปราชแห่งอินเดีย เป็นผู้ให้บริการสาธารณะและการจัดเก็บภาษี โดยมีรัฐมหาราชาเพียง 21 รัฐเท่านั้น ที่มีรัฐบาลประจำรัฐเป็นของตนเอง ในกลุ่มนี้มีรัฐมหาราชาขนาดใหญ่อยู่ 4 รัฐคือ ไฮเดอร์ราบัด ไมซอร์ บาโรดา และ ชัมมูและกัศมีร์ ในขณะที่มีรัฐมหาราชาประมาณ 200 กว่ารัฐที่มีพื้นที่น้อยกว่า 25 ตารางกิโลเมตร ในช่วงที่อินเดียและปากีสถานได้รับเอกราช รัฐมหาราชาเหล่านี้จะรวมเข้าอยู่ใน 2 ชาติที่เกิดใหม่ ในช่วงระหว่างปี ค.ศ. 1947 – 1949 โดยส่วนใหญ่แล้วการรวมเข้ากับชาติใหม่มักเป็นไปโดยสันติ มีเพียงบางรัฐเท่านั้นที่มีปัญหา เช่น ในกรณีของชัมมูและกัศมีร์ (ซึ่งมหาราชามีความประสงค์จะรวมเข้ากับอินเดีย แต่ปากีสถานได้เข้ามาอ้างสิทธิ์) รวมไปถึงในกรณีของไฮเดอร์ราบัด บรรดามหาราชาในรัฐต่าง ๆ นั้นจะได้รับเงินบำเหน็จบำนาญ
รัฐมหาราชาที่ยินยอมเข้าร่วมกับปากีสถานในช่วงระหว่างปี ค.ศ. 1947 – 1958 มีสถานะเปลี่ยนเป็นรัฐมหาราชาของปากีสถาน ซึ่งรัฐเหล่านี้มีอำนาจปกครองตนเองจนกระทั่งในช่วงคริสต์ทศวรรษ 1970
ความสัมพันธ์ระหว่างรัฐมหาราชากับอังกฤษ

จักรวรรดิบริติชได้กำหนดความสัมพันธ์ระหว่างรัฐมหาราชา กับอังกฤษ โดยการผ่านกฎหมาย Interpretation Act 1889 ของรัฐสภาอังกฤษ ซึ่งกำหนดไว้ว่า บริติชราช ประกอบไปด้วยดินแดนทั้งสิ้น 2 ประเภทคือ บริติชอินเดีย และรัฐมหาราชา โดยในกฎหมายฉบับนั้นได้ให้นิยามของคำดังนี้
(4.) คำว่า "บริติชอินเดีย" มีความหมายถึงดินแดนและสถานที่ทั้งหมดที่อยู่ภายใต้อาณาจักรของสมเด็จพระราชินีนาถ ซึ่งปกครองโดยสมเด็จพระราชินีนาถผ่านข้าหลวงใหญ่แห่งอินเดียหรือเจ้าหน้าที่ของรัฐอื่น ๆ ที่อยู่ใต้บังคับบัญชาของข้าหลวงใหญ่แห่งอินเดีย
(5.) คำว่า "อินเดีย" หมายถึงบริติชอินเดียรวมไปถึงดินแดนที่ปกครองด้วยเจ้าพื้นเมืองภายใต้พระราชอำนาจของสมเด็จพระราชินีนาถ ซึ่งใช้อำนาจผ่านโดยข้าหลวงใหญ่หรือเจ้าหน้าที่ของรัฐบาลที่อยู่ภายใต้บังคับบัญชาของข้าหลวงใหญ่แห่งอินเดีย
ในความหมายโดยทั่วไปคำว่าบริติชอินเดียอาจใช้อ้างถึงดินแดนที่อยู่ภายใต้การปกครองของบริษัทอินเดียตะวันออกของอังกฤษในช่วงระหว่างปี ค.ศ. 1774 – 1858 นอกจากนี้ยังเป็นคำที่ใช้อ้างอิงถึงการปกครองของอังกฤษในอินเดีย
บรรณานุกรม

Bhagavan, Manu. "Princely States and the Hindu Imaginary: Exploring the Cartography of Hindu Nationalism in Colonial India" Journal of Asian Studies, (Aug 2008) 67#3 pp 881–915 in JSTOR
Copland, Ian (2002), Princes of India in the Endgame of Empire, 1917–1947, (Cambridge Studies in Indian History & Society). Cambridge and London: Cambridge University Press. Pp. 316, ISBN 0-521-89436-0.
Harrington, Jack (2010), Sir John Malcolm and the Creation of British India, Chs. 4 & 5., New York: Palgrave Macmillan., ISBN 978-0-230-10885-1
Jeffrey, Robin. People, Princes and Paramount Power: Society and Politics in the Indian Princely States (1979) 396pp
Kooiman, Dick. Communalism and Indian Princely States: Travancore, Baroda & Hyderabad in the 1930s (2002), 249pp
Markovits, Claude (2004). "ch 21: "Princely India (1858–1950)". A history of modern India, 1480–1950. Anthem Press. pp. 386–409. ISBN 978-1-84331-152-2.
Ramusack, Barbara (2004), The Indian Princes and their States (The New Cambridge History of India), Cambridge and London: Cambridge University Press. Pp. 324, ISBN 0-521-03989-4
Pochhammer, Wilhelm von India's Road to Nationhood: A Political History of the Subcontinent  (1973) ch 57 excerpt
ภาษาโวลอฟ

| ภาษาโวลอฟ |
| --- | --- |
Wolof ولوفل
ประเทศที่มีการพูด: เซเนกัล, แกมเบีย, มอริเตเนีย
ชาติพันธุ์: ชาวโวลอฟ
จำนวนผู้พูด: 5,454,000 คน  (2001–2016) ภาษาที่สอง: ?
ตระกูลภาษา: ไนเจอร์-คองโก  แอตแลนติก-คองโกแอตแลนติกเซเนแกมเบียนโวลอฟ–ญุนภาษาโวลอฟ
ระบบการเขียน: อักษรละติน (ชุดอักษรโวลอฟ) อักษรอาหรับ (โวโลฟัล) Garay
สถานภาพทางการ
ผู้วางระเบียบ: CLAD (Centre de linguistique appliquée de Dakar)
รหัสภาษา
ISO 639-1: wo
ISO 639-2: wol
ISO 639-3: อย่างใดอย่างหนึ่ง: wol – Wolof wof – Gambian Wolof
Linguasphere: 90-AAA-aa
พื้นที่ที่มีผู้พูดภาษาโวลอฟ
ผู้พูดภาษาโวลอฟ บันทึกในประเทศไต้หวัน
ภาษาโวลอฟ (โวลอฟ: Wolof làkk) เป็นภาษาของชาวโวลอฟ ใช้ในเซเนกัล, แกมเบีย และมอริเตเนีย ภาษาที่ใกล้ชิดคือ Serer และภาษาฟูลา ภาษาโวลอฟอยู่ในตระกูลภาษาไนเจอร์-คองโก
อักษร

ภาษาโวลอฟใช้อักษรละติน
ตัวอย่างประโยค

| ประโยค (ภาษาโวลอฟ) | แปล |
| --- | --- |
Salaamaalekum !: สวัสดี !
Jërë jëf Wo-jërë jëf.oggไฟล์:Wo-jërë jëf.ogg: ขอบคุณ
Naka nga tudd(a) ?: คุณชื่อว่าอะไร ?
Maa ngi tudd(a) ...: ฉันชื่อ ...
Waaw Wo-waaw.oggไฟล์:Wo-waaw.ogg: ใช่
Déedéet Wo-deedeet.oggไฟล์:Wo-deedeet.ogg: ไม่
ตัวอย่างคำสรรมนาม

| คำสรรพนาม | แปลเป็นภาษาโวลอฟ |
| --- | --- |
ฉัน (เอกพจน์บุรุษที่ 1): maa ngi
คุณ (เอกพจน์บุรุษที่ 2): yaa ngi Wo-yaa.oggไฟล์:Wo-yaa.ogg
เขา, หล่อน, มัน (เอกพจน์บุรุษที่ 3): mu ngi
พวกเรา (พหูพจน์บุรุษที่ 1): nu ngi
คุณ (พหูพจน์บุรุษที่ 2): yéena ngi
พวกเขา (พหูพจน์บุรุษที่ 3): ñu ngi, leñu ngi
ตัวเลข

| --- | --- |
0: tus / neen / zéro (ฝรั่งเศส) / sero / dara
1: benn
2: ñaar / yaar
3: ñett / ñatt / yett / yatt
4: ñeent / ñenent
5: juróom
6: juróom-benn
7: juróom-ñaar
8: juróom-ñett
9: juróom-ñeent
10: fukk
11: fukk ak benn
12: fukk ak ñaar
13: fukk ak ñett
14: fukk ak ñeent
15: fukk ak juróom
16: fukk ak juróom-benn
17: fukk ak juróom-ñaar
18: fukk ak juróom-ñett
19: fukk ak juróom-ñeent
20: ñaar-fukk
26: ñaar-fukk ak juróom-benn
30: ñett-fukk / fanweer
40: ñeent-fukk
50: juróom-fukk
60: juróom-benn-fukk
66: juróom-benn-fukk ak juróom-benn
70: juróom-ñaar-fukk
80: juróom-ñett-fukk
90: juróom-ñeent-fukk
100: téeméer
101: téeméer ak benn
106: téeméer ak juróom-benn
110: téeméer ak fukk
200: ñaari téeméer
300: ñetti téeméer
400: ñeenti téeméer
500: juróomi téeméer
600: juróom-benni téeméer
700: juróom-ñaari téeméer
800: juróom-ñetti téeméer
900: juróom-ñeenti téeméer
1,000: junni / junne
1,100: junni ak téeméer
1,600: junni ak juróom-benni téeméer
1,945: junni ak juróom-ñeenti téeméer ak ñeent-fukk ak juróom
1,969: junni ak juróom-ñeenti téeméer ak juróom-benn-fukk ak juróom-ñeent
2,000: ñaari junni
3,000: ñetti junni
4,000: ñeenti junni
5,000: juróomi junni
6,000: juróom-benni junni
7,000: juróom-ñaari junni
8,000: juróom-ñetti junni
9,000: juróom-ñeenti junni
10,000: fukki junni
100,000: téeméeri junni
1,000,000: tamndareet / million
แหล่งข้อมูลอื่น

Wolof resource (Mofeko, Tola Akindipe & Joanna Senghore), Largest online resource to learn Wolof (with Gambian influence)
Wolof101: Online Wolof Language Lessons Programs: Learn about our Wolof teacher and programs available เก็บถาวร 2021-12-06 ที่ เวย์แบ็กแมชชีน
Easy wolof (iPhone application)
Wolof Language Resources เก็บถาวร 2008-06-02 ที่ เวย์แบ็กแมชชีน
An Annotated Guide to Learning the Wolof Language
Yahoo group about Wolof (in English and German)
Wolof Online
Wolof English Dictionary (this dictionary mixes Senegalese and Gambian variants without notice, and does not use a standard orthography)
A French-Wolof-French dictionary partially available at Google Books.
Firicat.com (an online Wolof to English translator; you can add your own words to this dictionary; it uses almost exclusively the Gambian variants and does not use a standard orthography)
PanAfrican L10n page on Wolof
OSAD spécialisée dans l’éducation nonformelle et l’édition des Ouvrages en Langues nationales เก็บถาวร 2008-05-13 ที่ เวย์แบ็กแมชชีน
English to Wolof / Wolof to English translator เก็บถาวร 2021-04-14 ที่ เวย์แบ็กแมชชีน
xLingua – Online-Dictionary German-Wolof/Wolof-German, 2009[ลิงก์เสีย]
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  IdRef
มิกะ ฮาชิซึเมะ

| มิกะ ฮาชิซึเมะ |
| --- | --- |
橋爪ミカ
เกิด:  (1998-12-21) 21 ธันวาคม ค.ศ. 1998 (25 ปี) ฮาวาย, สหรัฐ
อาชีพ: นักร้อง นางแบบ
อาชีพทางดนตรี
แนวเพลง: เจป็อป ซีป็อป
เครื่องดนตรี: ร้องนำ
ช่วงปี: 2017–ปัจจุบัน
ค่ายเพลง: เอเว็กซ์ Wajijiwa
อดีตสมาชิก:  อินเตอร์เซคชัน 
 นักดนตรี
มิกะ ฮาชิซึเมะ (ญี่ปุ่น: Mika Hashizume; โรมาจิ: 橋爪ミカ; ทับศัพท์: Hashizume Mika; เกิด 21 ธันวาคม ค.ศ. 1998) เป็นนักร้องและนายแบบชาวอเมริกันเชื้อสายญี่ปุ่น เขาเป็นสมาชิกของบอยแบนด์ อินเตอร์เซคชัน และบอยแบนด์ของจีนชื่อ อินทูวัน หลังได้อันดับสี่ในรายการเรียลลิตี้เอาชีวิตรอดของจีนชื่อ ช่วง 2021 เขาเปิดตัวเป็นศิลปินเดี่ยวในปี ค.ศ. 2018 ด้วยซิงเกิลชื่อ Tell Me